**Paskaidrojuma raksts**

**Limbažu novada pašvaldības domes 2023. gada \_\_. \_\_\_ saistošajiem noteikumiem Nr.\_\_**

**„Nolikums par licencēto makšķerēšanu Pāles ūdenskrātuvē”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| Mērķis un nepieciešamības pamatojums | Saistošie noteikumi nosaka Pāles ūdenskrātuves, Pāles pagastā, Limbažu novadā licencētās makšķerēšanas kārtību, vides un dabas aizsardzības prasības, makšķerēšanas licenču veidus, skaitu, maksu, saturu un realizāciju, licencētās makšķerēšanas organizētāja pienākumus un tiesības.  Licencētās makšķerēšanas Pāles ūdenskrātuvē organizēšanai pilnvarota biedrība „MEDNIEKU UN MAKŠĶERNIEKU KLUBS “PĀLE”” saskaņā ar 2023. gada 18. maijā noslēgto pilnvarojuma līgumu Nr. 4.10.23/23/1.  Saistošie noteikumi izdoti saskaņā ar [Zvejniecības likuma](https://likumi.lv/ta/id/34871-zvejniecibas-likums) [10. panta](https://likumi.lv/ta/id/34871-zvejniecibas-likums#p10) piekto daļu. [Zvejniecības likuma](https://likumi.lv/ta/id/34871-zvejniecibas-likums) [10. panta](https://likumi.lv/ta/id/34871-zvejniecibas-likums#p10) piektā daļa noteic, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).  Atbilstoši Ministru kabineta 2015. gada 22. decembra noteikumu Nr. 799 “[Licencētās makšķerēšanas, vēžošanas un zemūdens medību kārtība](https://likumi.lv/ta/id/279203-licencetas-makskeresanas-vezosanas-un-zemudens-medibu-kartiba)” [7. punktam](https://likumi.lv/ta/id/279203-licencetas-makskeresanas-vezosanas-un-zemudens-medibu-kartiba#p7) organizētājs izstrādā attiecīgo ūdeņu licencētās makšķerēšanas, vēžošanas vai zemūdens medību nolikumu, 10. punktam noteikta nolikuma saskaņošanas kārtība un 13. punktam attiecīgā pašvaldība ir atbildīga par nolikuma ieviešanu atbilstoši šiem noteikumiem, bet organizētājs atbild par nolikumā un šajos noteikumos ietverto prasību izpildi.  Ņemot vērā iepriekšminēto normatīvo aktu regulējumu, citu iespējamo alternatīvu nav, lai noteiktu licencētās makšķerēšanas tiesisko regulējumu. |
| Fiskālā ietekme uz pašvaldības budžetu | Saistošo noteikumu īstenošanas fiskālās ietekmes prognoze uz pašvaldības budžetu:   * nav ietekmes uz ieņēmumu daļa; * nav ietekmes uz izdevumu daļu; * nav ietekmes uz citām pozīcijām budžeta ieņēmumu vai izdevumu daļā.   Nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanai, lai nodrošinātu saistošo noteikumu izpildi. |
| Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Licencētā makšķerēšana Pāles ūdenskrātuvē veicinās kontrolētu makšķerēšanas plūsmu un zivju resursu aizsardzību. Licencētā makšķerēšana sniegs papildu līdzekļus zivju aizsardzībai, t. sk. maluzvejniecības novēršanai un makšķerēšanas attīstībai.  Sasitošie noteikumi paredz izsniegt:   * bezmaksas gada licences: 1) bērniem vecumā līdz 16 gadiem; 2) personām, kuras vecākas par 65 gadiem; 3) politiski represētajām personām un personām ar invaliditāti; 4) Pāles ūdenskrātuves krasta zemju īpašniekiem un viņu ģimenes locekļiem, kuri ir deklarējušies Pāles pagastā; 5) personām no daudzbērnu ģimenēm un ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa, un kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība; * gada licenci par samazinātu maksu: 1) personām, kuras ir biedrības ,,MMK PĀLE” biedri; 2) personām, kuras piedalās organizētāja rīkotajos zivju vai vēžu resursu un dabas aizsardzības un saglabāšanas pasākumos Pāles ūdenskrātuvē.   Ar saistošajiem noteikumiem netiek paredzēta ietekme uz uzņēmējdarbības vidi pašvaldības teritorijā.  Ar saistošajiem noteikumiem netiek paredzēta ietekme uz iedzīvotāju veselību. |
| Ietekme uz administratīvajām procedūrām un to izmaksām | Saistošo noteikumu piemērošanā privātpersonas var vērsties pie biedrības „MEDNIEKU UN MAKŠĶERNIEKU KLUBS “PĀLE””, reģistrācijas numurs: 40008008483, adrese: Skolas iela 11, Pāle, Pāles pagasts, Limbažu novads, LV-4052, kontakttālrunis +37129327767, e-pasts: [m.k.pale@gmail.com](mailto:m.k.pale@gmail.com).  Makšķerēšanas licences var iegādāties pie biedrības „MEDNIEKU UN MAKŠĶERNIEKU KLUBS “PĀLE”” (Skolas ielā 11, Pālē, Pāles pagastā, Limbažu novadā, LV-4052), veikalā ,,Centrs” (,,Bangas”, Pālē, Pāles pagastā, Limbažu novadā, LV-4052), tīmekļvietnē [www.manacope.lv](http://www.manacope.lv).  Personas par izvēlēto licences veidu, kuru ir tiesīgs iegādāties, maksā cenu, kas norādīta saistošo noteikumu 7. punktā.  Administratīvās procedūras licenču izsniegšanā un uzskaite tiek organizētas ar biedrības „MEDNIEKU UN MAKŠĶERNIEKU KLUBS “PĀLE”” resursiem. |
| Ietekme uz pašvaldības funkcijām un cilvēkresursiem | Saistošo noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu darba vietu izveide. |
| Informācija par izpildes nodrošināšanu | Saistošo noteikumu izpildi nodrošinās biedrība „MEDNIEKU UN MAKŠĶERNIEKU KLUBS “PĀLE””, organizējot licenču uzskaiti un tirdzniecību, sniedzot atskaites normatīvajos aktos un saistošajos noteikumos noteiktajā kārtībā. |
| Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Samērīguma tests:   * pašvaldības izraudzītie līdzekļi ir piemēroti leģitīmā mērķa sasniegšanai; * nav saudzējošāku līdzekļu leģitīmā mērķa sasniegšanai; * pašvaldības rīcība ir atbilstoša. |
| Izstrādes gaitā veiktās konsultācijas ar privātpersonām un institūcijām |  |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU